Schüttdorf (Zell am See)

Schüttdorf (germane ankaŭ Zell am See-Süd) estas urbokvartalo de Zell am See, Aŭstrio, kaj kun 5622 enloĝantoj (stato de la 31.12.2011) la loĝantare plej granda urboparto.

 Historio 
Ankoraŭ komence de la 20-a jarcento la teritorioj sud-okcidente de Zeller See estis sendomaj. Nur post la progresinta rivera rektigo de Salzach kaj kreo de lago-kanaloj fariĝis nova setlejaro. Pro la kadukemaj kabanoj kiuj servis kiel la unuaj loĝejoj oni nomis la areojn Hütteldorf. En la 22.8.1930 la urba konsilantaro decidis ŝanĝi la nomon je Schüttdorf.Rainer Hochhhold: Cella in Bisontio – Zell im Pinzgaŭ – Zell am See. Eine historische Zeitreise. Memeldonejo de la municipo Zell am See, 2013, p. 307 Ĉe la norda rando de Schüttdorf troviĝas la bieno Schüttgut de la familioj Porsche kaj Piëch, kulturbieno kun 140 bovoj"Das Refugium des Wolfgang Porsche"

 Ekonomio 
Dum la lastajn jardekojn la kvartalo ege profitis de veno de ne malmultaj metiejoj kaj firmaoj. La stratoj Prof.-Ferdinand-Porsche-Straße kaj Gletschermoosstraße unuiĝis en printempo 2008 per nova leno. La suda fino de Schüttdorf nur 600 metroj distancas nun de la grundoj de Bruck an der Großglocknerstraße pro entrepreno-sinsituigo. La strato Kitzsteinhornstraße evoluis je fortimpresa aĉetada bulvardo.

 Infrastrukturo 
 Konstruaĵoj, sporto, stratoj 
Ekzistas tie oldulejo, junularcentro, sporttereno, aperta naĝejo kaj tenisludejoj. Novaj stratoj estiĝis kaj nomiĝis laŭ elstaruloj el la regiono kaj gravaj montopintoj: Ferdinand-Porsche-Straße (2008)Wo der Clan zu Hause ist. sueddeutsche.de kaj Kitzsteinhorn-Straße.Kitzsteinhornstraße ĉe Google maps

 Klerigo 
Lernado eblas en bazlernejo, gimnazio, speciallernejo, politekniko, komerca akademio kies oficialaj nomoj estas la jenaj:
 Volksschule Schüttdorf (Prof. Dr. Ferdinand Porsche Gedächtnisschule)
 Allgemeine Sonderschule
 Polytechnische Schule Zell am See
 Bundesgymnasium und Bundesrealgymnasium Zell am See
 Bundeshandelsakademie und Bundeŝandelsschule

 Ekleziaĵoj 
Je Schüttdorf staras la moderna romkatolika Preĝejo Sankta Pio la 10-a.

 Trafiko 
 Aviadile 
En Schüttdorf estas flugkampo (LOWZ) kun asfaltitaj lenoj, hangaro, akceptejo kaj kontrolturo. Nuntempe uzas ĝin pilotoj de etflugmaŝinoj kaj glisiloj. Planoj estas plilongigi la aviokurejoj.

 Vagonare 
Ekzistas kvar haltejoj de la etŝpura Pinzgau-fervojo:

 Tischlerhäusl
 Kitzsteinhornstraße
 Areitbahn
 Bruckberg
La trakoj inter Zellermoos kaj la ĉefa stacidomo de Zell am See moderniĝis inter oktobro kaj decembro 2020."Erneuerung der Infrastruktur: Neue Gleise für die Pinzgaubahn"

 Eksteraj ligiloj 
 ĉi prie ĉe SalzburgWiki

 Notoj 

Kategorio:Zell am See
Kategorio:Kvartaloj